Košičania vstúpili do jarnej časti futbalovej sezóny DOXXbet ligy výborne a v šlágri si jednoducho poradili so svojím súperom.
Po dvoch zaváhaniach v podobe remíz v závere jesene so Zvolenom a Prešovom sa futbalisti Košíc posmelili a Bardejovu nasúkali až štyri góly. Udržali si tak prvé miesto v tabuľke. Pred druhým Prešovom majú trojbodový náskok. Ten má však zápas k dobru.
FC VSS Košice – Partizán Bardejov 4:1 (2:0)
Góly: 17. Karaš, 44. Mukendi, 73. P. Jurčo (11 m), 88. D. Takáč – 63. Milunovič. Rozhodoval: Straka, ŽK: Morgan – Cagnon, 450 divákov.
Futbalisti VSS vstúpili do duelu veľmi dobre, keď už po sedemnástich minútach vyhrávali 1:0. Na Karašov gól nadviazal ešte do konca prvého polčasu Mukendi a domáci odchádzali do šatní s veľkou psychickou vzpruhou. Bardejovčania však vďaka Milunovičovi dokázali znížiť, no posledné minúty patrili opäť Košiciam. Do streleckej listiny sa zapísal aj Jurčo a Takáč a poistili tak víťazstvo svojho tímu.
Tabuľka po 19. kole:
|Miesto||Mužstvo||Zápasy||Body|
|1.||FC VSS Košice||18||39|
|2.||1.FC Tatran Prešov||19||36|
|3.||MFK Liptovský Mikuláš||18||32|
|4.||FK Poprad||19||30|
|5.||MFK Lokomotíva Zvolen||18||30|
|6.||Partizán Bardejov||19||28|
|7.||FK Haniska||19||27|
|8.||FC Lokomotíva Košice||19||25|
|9.||MFK Dolný Kubín||17||22|
|10||FK Spišská Nová Ves||18||18|
|11.||OFK Teplička nad Váhom||19||13|
|12.||MŠK Rimavská Sobota||19||12|
Môže vás zaujímať:
- Kompas pravého fanúšika futbalu: Kompletný rozpis jarnej časti v košických okresoch
- Mesto zabezpečilo peniaze na futbalovú arénu: Pozrite si VIZUALIZÁCIE budúceho košického štadióna
- Kello (33), bývalý reprezentant, sa pripojil k mužstvu Košíc: Nad odchodom z Cypru visí veľký otáznik
Foto: ilustračné